text: Påsken står i boligens tegn
  02 april 2015 kl. 11.08
  At gå i haven og se på boliger til salg er stadig vores to favoritter i påsken. Men også sommerhuset trækker, og mange har planer om at renovere boligen.
  I en undersøgelse blandt 1.267 brugere på Boligsiden.dk, svarer 22 procent, at de skal se på boliger til salg, og 20 procent skal i haven. 18 procent skal i sommerhus, og kun en mindre procentdel skal rejse, renovere boligen eller har andre eller ingen planer.
  - Påsken er traditionelt set den højtid, hvor flest nok ser på boliger til salg. Det er dog ikke fordi salget af boliger plejer at stige i påsken, men det er altså her vi laver alle de indledende øvelser til et senere boligkøb, siger Birgit Daetz, der er kommunikationsdirektør for Boligsiden.dk.
  Sidste år slog antallet af åbent hus-arrangementer rekord anden påskedag, hvor mere end 15.000 boligsælgere åbnede døren for nysgerrige boligkøbere.
  Boligsiden.dk stillede i perioden 3.- 13. marts spørgsmålet: ?Hvad skal du lave i påsken?? 1.267 svarede, og svarene fordelte sig sådan her:
  